पूर्व नक्सली के परिजनों ने कहा पढ़ाई की अच्छी व्यवस्था करा दें
सिटी रिपोर्टर | जमशेदपुर/गुड़ाबांदा
वर्षोंतक गुड़ाबांदा के जंगलों में रहकर सरकारी व्यवस्था को चुनौती देने वाले पूर्व नक्सली चुन्नू मुंडा और हाल ही सरेंडर करने वाले कानू मुंडा के परिजनों ने डीसी अमित कुमार से गुड़ाबांदा में चहुंमुखी विकास की मांग की। डीसी शुक्रवार को गुड़ाबांदा का औचक निरीक्षण करने गए थे। उन्होंने जियान, महेशपुर ज्वालकांटा गांव में ग्रामीणों के साथ बैठक भी की।
डीसी ने 48 घंटों के अंदर दूसरी बार नक्सल क्षेत्र के ग्रामीणों से सीधा संवाद कर उनकी समस्याएं सुनीं। डीसी के साथ ग्रामीण एसपी शैलेंद्र प्रसाद वर्णवाल, घाटशिला एसडीओ सुशांत गौरव, डीएसपी अजीत कुमार विमल आदि उपस्थित थे। डीसी ने कहा- युवा नक्सलियों के बहकावे में नहीं आएं, इसके लिए तेजी से विकास शुरू किया जाए। चयनित 30 नक्सल गांवों में सरकारी योजनाओं का लाभ पहुंचाने के लिए 15 मार्च को ज्वालकांटा में विकास मेला का आयोजन किया जाएगा। ग्रामीण एसपी वर्णवाल ने गुड़ाबांदा, डुमरिया और मुसाबनी के शिक्षित युवाओं को पूर्वी सिंहभूम जिला ग्रामीण पुलिस सहायक के रूप बहाली करने की बात कही।
hin_Deva mai_Deva hin_Deva hin_Deva